b'\n_START_ARTICLE_\nIdiomorfizem\n_START_PARAGRAPH_\nIdiomorfni (iz gr\xc5\xa1kega \xe1\xbc\xb4\xce\xb4\xce\xb9\xce\xbf\xcf\x82 [\xc3\xaddios] - lasten in \xce\xbc\xce\xbf\xcf\x81\xcf\x86\xce\xae [morf\xc3\xa9] \xe2\x80\x93 oblika) ali euhedralni (iz gr\xc5\xa1kega \xce\xb5\xcf\x85 [eu] - dober in \xce\xad\xce\xb4\xcf\x81\xce\xbf\xce\xbd [hedron] - oblika) so kristali, ki imajo dobro razvite in lahko prepoznavne zunanje ploskve._NEWLINE_Kristali obi\xc4\x8dajno nimajo ravnih ploskev in ostrih robov. Ve\xc4\x8dina kristalov je namre\xc4\x8d rasla iz ohlajajo\xc4\x8de se teko\xc4\x8de magme. Med rastjo so se zaradi pomanjlkanja prostora s\xc4\x8dasoma dotaknili drug drugega, kar je prepre\xc4\x8dilo oblikovanje pravilnih kristalnih povr\xc5\xa1in ali formiranje kristala nasploh. Prisotnost idiomorfnih kristalov v kamninah zato lahko pomeni, da so kristalizirali na za\xc4\x8detku procesa ohlajanja magme ali pa da so kristalizirali v votlinah (geode) ali razpokah, kjer ni bilo ovir._NEWLINE_Idiomorfne \xc5\xa1esterokrake zra\xc5\xa1\xc4\x8dene kristale imajo na primer sne\xc5\xbeinke, ki imajo dovolj prostora, da se med rastjo med seboj ne dotikajo._NEWLINE_Nasprotje idiomorfnega kristala je kamnina z anhedralno teksturo, sestavljena iz zrn mineralov, ki nimajo razvitih kristalnih ploskev in pravilnih presekov. Anhedralni kristali rasejo v konkuren\xc4\x8dnem okolju, kjer ni dovolj prostora za formiranje kristalnih ploskev. Obstaja tudi vmesna, tako imenovana subhedralna tekstura, s slabo ali delno razvitimi kristalnimi ploskvami.'